TRU ทุ่ม 396.84 ลบ.เข้าถือหุ้นทั้งหมดใน TTR ลุยธุรกิจต่อตัวถังรถบรรทุกเต็มสูบ
TRU ทุ่ม 396.84 ลบ.เข้าถือหุ้นทั้งหมดใน TTR ลุยธุรกิจต่อตัวถังรถบรรทุกเต็มสูบ
TRU ทุ่ม 396.84 ลบ.เข้าถือหุ้นทั้งหมดใน TTR ลุยธุรกิจต่อตัวถังรถบรรทุกเต็มสูบ
24 ก.ค. 2562

บริษัท ไทยรุ่งยูเนี่ยนคาร์ จำกัด (หมาชน) หรือ TRU แจ้งว่าที่ประชุมคณะกรรมการบริษัทวันนี้ (24 ก.ค.) อนุมัติให้บริษัทลงทุนในหุ้นเพิ่มทุนตามสัดส่วนการถือหุ้น และซื้อหุ้นจากผู้ถือหุ้นเดิม ของบริษัท เทร็ก ไทยรุ่ง จำกัด (TTR) ซึ่งเป็นบริษัทร่วมทุน ด้วยเงินลงทุนรวม 396.84 ล้านบาท ซึ่งจะทำให้เข้าถือหุ้นเพิ่มเป็น 99.9997% จากเดิมถือหุ้น 40% และทำให้เปลี่ยนสถานะจากบริษัทร่วมทุนเป็นบริษัทย่อย โดยแหล่งเงินทุนจะมาจากเงินทุนหมุนเวียนของบริษัท
TTR ทำธุรกิจต่อตัวถังรถบรรทุกประเภทต่าง ๆ เช่น รถดั๊ม รถตู้บรรทุก รถหาง ลากเทรเลอร์ รถบรรทุกผสมคอนกรีต ฯลฯ ตลอดจนให้บริการหลังการขาย
ทั้งนี้ การเข้าไปถือหุ้นเพิ่มใน TRU จะทำให้บริษัทสามารถเข้าไปควบคุมดูแล และบริหารจัดการงานต่าง ๆ ทั้งด้านการผลิต การขายและการตลาดของ TTR ได้อย่างเต็มที่ เพื่อให้สามารถลดต้นทุน เพิ่มประสิทธิภาพ และสามารถสร้างผลกำไรเพิ่มขึ้นในอนาคต ตลอดจนขยายฐานธุรกิจไปสู่อุตสาหกรรมต่อตัวถังรถบรรทุกประเภทต่าง ๆ เช่น รถดั๊ม รถตู้บรรทุก รถหางลากเทรเลอร์ รถบรรทุกผสมคอนกรีต ฯลฯ และสามารถใช้ทรัพย์สินปัจจุบันของ TTR ผลิตสินค้าอื่น ๆ เพื่อเพิ่มรายได้และผลกำไรในอนาคตต่อไป